"**ביום מסה**" הוא שיר שנכתב על ידי המשורר משה טבנקין בעקבות התנגדותו לתוכנית אלון. השיר הולחן על ידי מתי כספי ונכלל באלבומו הראשון שיצא בשנת 1974.

רקע לכתיבת השיר
---------------

השיר נכתב על ידי משה טבנקין שהתנגד לתוכנית אלון שהוגשה לממשלה ב-26 ביולי 1967, כחודש לאחר מלחמת ששת הימים, תחת הכותרת "עתיד השטחים המשוחררים בארץ-ישראל המערבית ודרכי הטיפול בבעיית הפליטים הערביים". אלון הציע לממשלה לנקוט מדיניות מיידית, שתפזר את הערפל בנוגע לגבולות המדינה לאחר מלחמת ששת הימים.

יגאל אלון, שר החוץ ב ממשלת ישראל השלוש עשרה בראשות לוי אשכול, הגיש לממשלה תוכנית מפורטת, הקרויה על שמו "תוכנית אלון". בתוכנית שרטט את מפה עתידית שקבעה כיצד יחולקו השטחים שנכבשו בידי ישראל: השטח המזרחי, לאורך נהר הירדן, יסופח למדינת ישראל. השטח המערבי, יוחזר לירדן או שתוקם אוטונומיה פלסטינית, בהתאם לבחירתם ולהחלטתם של התושבים.
תוכנית אלון לא יצאה לפועל, ולא עמדה להצבעת הכנסת. התכנית כדי גרמה לקרע בקרב חברי תנועת העבודה בין אלה שדגלו באידאולוגיה של ארץ ישראל השלמה, מה שהביא להקמת התנועה למען ארץ ישראל השלמה. התנועה קראה קראו ליישב את השטחים הכבושים, בגדה המערבית אלא גם וברצועת עזה, בחצי האי סיני וברמת הגולן. אחד מחברי ההתנועה שהוקמה שהתנגד לתוכניתו של אלון היה המשורר והמחנך משה טבנקין. טבנקין נולד במושבה כנרת לחוה (לבית סטאשבסקי) ויצחק טבנקין, ממנהיגי הקיבוץ המאוחד. טבנקין, איש תנועת העבודה, התנגד לתוכניתו של אלון וזעם על החלטתו של הקיבוץ המאוחד לקבל אותה. ייתכן והתנגדות לרעיון של אלון הביאה את טבנקין לכתיבת השיר.

תוכן השיר
---------

בשיר מתעמת המשורר עם אלו שבגדו ברעיון ההתיישבות. אורי הייטנר סובר כי הוא מתכוון לתנועת הקיבוץ המאוחד שבה היה חבר המשורר. טבנקין שהתנגד לתוכנית אלון זעם על התנועה שסטתה מדרכה ומהדרך מדרכו של מייסד התנועה, אביו יצחק טבנקין – הדבקות בארץ ישראל השלמה. גלילי מראשי התנועה מנע את קבלתה של החלטה רשמית של התנועה את תוכנית אלון, מפאת כבודו של טבנקין וכדי למנוע פילוג ופרישת תומכי טבנקין.
ייתכן טוען הייטנר כי כוונתו של המשורר היא לקיבוצים שהביעו תמיכה שהיא בניגוד לאידאולוגיה של ארץ ישראל השלמה. השיר שנכתב בתחילת שנות ה-70, שנים לפני המשבר שהכה בתנועה הקיבוצית. אביו של משה טבנקין מנהיג התנועה, נלחם בתופעות כהפרטה וראה בה סכנה לקיבוצים. ייתכן כי טבנקין בשיר כותב על הזנחת דרכה הרוחנית של התנועה הקיבוצית:

> 
> בבגוד באדם דרכו -   
> 
> מארבע רוחות העולם   
> 
> רגליו יוליכוהו שולל -   
> 
> אל מחוז אין בו חפץ
> 
> 
> 
>

ביצועים לשיר
------------

לשיר ידוע ביצועו של מתי כספי שאף כתב את הלחן. ביצוע ידוע נוסף של השיר בוצע על ידי כספי ויהודית רביץ. השיר בביצוע השניים הופיע באלבומו של כספי "דואטים". בשנת 2020 חידש את השיר זאב טנא, השיר הופיע באלבומו "זה שר". 
בשנת 2022 הוציאה ג'ני פנקין גרסת כיסוי לשיר, במסגרת פרויקט "זכרון אחר".

קישורים חיצוניים
----------------

* ביום מסה - משה טבנקין/מתי כספי, סרטון בערוץ "מתי כספי הערוץ הרשמי", באתר יוטיוב (אורך: 05:36)

הערות שוליים
------------

1. ↑  יהודה ואלך, **אטלס כרטא לתולדות מדינת ישראל העשור השני**, ירושלים: הוצאת כרטא, 1978, עמ' 35
2. ↑  עמוס שיפריס, **ישראל גלילי: שומר המסד ונוטה הקו**, רמת גן: יד טבנקין, 2010, עמ' 277
3. ↑  יום מסה – מילים וביצועים | כספי, מתי, 1949- מלחין מבצע מעבד מוזיקלי | מוזיקה | הספרייה הלאומית, באתר www.nli.org.il
4. 1 2  אורי הייטנר, פינתי השבועית ברדיו: ביום מסה, באתר הבלוג של אורי הייטנר, ‏2012-06-18
5. ↑  מערכת mako מוזיקה, ‏1001 השירים הישראלים האהובים בכל הזמנים: בחירות האמנים, באתר ‏מאקו‏, 22 באפריל 2015
6. ↑   ביום מסה - עם יהודית רביץ - משה טבנקין/מתי כספי, סרטון בערוץ "מתי כספי הערוץ הרשמי", באתר יוטיוב (אורך: 05:35)
7. ↑   זאב טנא - ביום מסה 2010, סרטון בערוץ "Zeev Tene", באתר יוטיוב (אורך: 04:06)